b'\n_START_ARTICLE_\nVulkanoklasti\xc4\x8dni sedimenti\n_START_PARAGRAPH_\nVulkalnoklasti\xc4\x8dni sedimenti su sedimentne stijene sastavljene prete\xc5\xbeno od \xc4\x8destica vulkanskog podrijetla. Vrstu nastalog vulkanoklasti\xc4\x8dnog taloga odre\xc4\x91uje vrsta magme. Magma mo\xc5\xbee biti kisela, neutralna ili bazi\xc4\x8dna, \xc5\xa1to ovisi uglavnom o geotektonskom polo\xc5\xbeaju. Kiselije magme sadr\xc5\xbee ve\xc4\x87i udio volatila. U volatile prije svega spadaju H\xe2\x82\x82O i CO\xe2\x82\x82._NEWLINE_Vulkanoklasti\xc4\x8dni sedimenti dijele se prema kriteriju nastanka na autoklasti\xc4\x8dne, piroklasti\xc4\x8dne naslage nastale slobodnim padom iz zraka, vulkanoklasti\xc4\x8dne nastale procesima te\xc4\x8denja, hidroklasti\xc4\x8dne i epiklasti\xc4\x8dne naslage.'